Bejaarde vrou verkragŉ Man is in hegtenis geneem in verband met die verkragting van ŉ 78-jarige vrou in Taung, Noordwes. Lesiba Kgwele, woordvoerder van die premier van Noordwes, sê die 31-jarige verdagte is Maandagaand by ŉ kroeg in hegtenis geneem. Kgwele sê die bejaarde vrou is omstreeks 14:00 Maandagmiddag verkrag terwyl sy vuurmaakhout bymekaar gemaak het. Hy sê die vrou het haar seun vertel wat gebeur het. “Lede van die gemeenskap is in kennis gestel waarna ŉ soektog na die man begin is.” Kgwele sê die verdagte sal Woensdag in die Taung-landdroshof verskyn. Thandi Modise, premier van Noordwes, sê dit is skokkend dat die beweerde verkragting op die eerste dag van die veldtog teen geweld teen vroue en kinders plaasgevind het.